Gansbaai, 'n besonderse streek en sy mense | Xplorio Gansbaai
Gansbaai, 'n besonderse streek en sy mense
Gansbaai en omgewing is geseënd met 'n ryke kultuur-historiese geskiedenis. Dit is so kosbaar dat, indien dit vir die nageslag verlore sou gaan, hulle van 'n erfenis ontneem sou wees. Dit het meer as vyf jaar gelede 'n groepie inwoners genoop om 'n komitee te stig met die doel om namens die gemeenskap die geskiedenis te boekstaaf. 'n Bekroonde skrywer, SD Fourie en haar man, Jan, is genader om die boek saam te stel. 'n Artikel 21 maatskappy is gestig en die skryfwerk is in alle erns aangepak. Nou, na meer as vyf jaar, is die manuskrip voltooi en aan die redigeerder oorhandig vir die finale afronding.
Gansbaai, 'n Besonderse Streek en sy Mense, is 'n onbeskryflike leeservaring en 'n boek wat in elke huis en boekrak hoort. Bestel jou boek by Gansbaai Toerisme of besoek www.xplorio.com/gansbaai vir meer inligting en foto's. Word een van die eerste 250 gelukkige persone wat 'n genommerde en getekende boek gaan ontvang! Jy kan'n Geskenkbewys van R300 by Die Toerismekantoor in Gansbaai koop wat aan die persoon van jou keuse 'n boek gaan besorg, of as 'n Kersgeskenk.